b"\n_START_ARTICLE_\nMiribilla\n_START_SECTION_\nTopon\xc3\xadmia\n_START_PARAGRAPH_\nMiribilla prov\xc3\xa9 de Miravilla, que era el nom que rebia el tur\xc3\xb3 on s'aixeca actualment el barri i que encara es pot trobar en la cartografia i algunes guies de muntanya.\n_START_SECTION_\nHist\xc3\xb2ria\n_START_PARAGRAPH_\nEl barri es troba sobre un antic jaciment de ferro, en l'extracci\xc3\xb3 del qual treballaven les ja desaparegudes mines d'Abandonada, Malaespera i San Luis. En 1998 van comen\xc3\xa7ar les primeres obres d'urbanitzaci\xc3\xb3, iniciant la construcci\xc3\xb3 d'habitatges en 2000, la finalitzaci\xc3\xb3 dels quals va comen\xc3\xa7ar a partir de 2003. Encara avui queden algunes parcel\xc2\xb7les per urbanitzar i alguns blocs de cases en construcci\xc3\xb3._NEWLINE_El projecte original comprenia la urbanitzaci\xc3\xb3 de 440000 metres quadrats, amb la construcci\xc3\xb3 de 2977 habitatges, de les quals prop de dos ter\xc3\xa7os s\xc3\xb3n de protecci\xc3\xb3 oficial._NEWLINE_Una disseny urban\xc3\xadstic curat amb prop de 28 quil\xc3\xb2metres de passejos, un gran parc, zones per als vianants i espais oberts, unit a la proximitat respecte al centre de la vila (de 15 a 25 minuts a peu), ha convertit Miribilla en un dels barris amb millor qualitat de vida i m\xc3\xa9s cotitzats de Bilbao.\n_START_SECTION_\nTransports\n_START_PARAGRAPH_\nDes de desembre de 2008 compta amb una estaci\xc3\xb3 de Rodalies en la l\xc3\xadnia C3 del nucli de Bilbao. L'estaci\xc3\xb3 de tren se situa enfront de la pla\xc3\xa7a del centre comercial a una cota de 40 metres sobre l'eixample bilba\xc3\xad. Aquesta caracter\xc3\xadstica, aprofitant el t\xc3\xbanel ferroviari que travessa el subs\xc3\xb2l del barri, ha obligat a construir una estaci\xc3\xb3 de tren a 50 metres de profunditat, la m\xc3\xa9s profunda de la xarxa d'ADIF. L'acc\xc3\xa9s a l'estaci\xc3\xb3 es realitza mitjan\xc3\xa7ant sis ascensors panor\xc3\xa0mics amb capacitat per 21 persones cadascun. Endem\xc3\xa9s, t\xc3\xa9 a una curta dist\xc3\xa0ncia del barri l'estaci\xc3\xb3 terminal d'Euskotren a Bilbao que uneix per tren Bilbao amb Bermeo, Guernica, Durango, Eibar, Zarautz i Sant Sebasti\xc3\xa0.\n_START_SECTION_\nMetro\n_START_PARAGRAPH_\nTot i que al barri encar no hi ha estaci\xc3\xb3 de metro, hi ha una proposta per a construir una l\xc3\xadnia de ferrocarril subterrani fins al barri d'Errekalde. Aquesta l\xc3\xadnia (L\xc3\xadnia 4) comptaria amb una estaci\xc3\xb3 al barri ve\xc3\xad d'Iralabarri, una de les boques de la qual, situada en el complex d'habitatges de Torre Urizar, quedaria a les portes del barri de Miribilla."